ਜਹਾਂਗੀਰ ਦਾ ਮਕਬਰਾ
ਜਹਾਂਗੀਰ ਦਾ ਮਕਬਰਾ (Urdu: مقبرۂ جہانگیر) 17ਵੀਂ ਸਦੀ ਦਾ ਮਕਬਰਾ ਹੈ ਜੋ ਮੁਗਲ ਬਾਦਸ਼ਾਹ ਜਹਾਂਗੀਰ ਲਈ ਬਣਾਇਆ ਗਿਆ ਸੀ। ਇਹ ਮਕਬਰਾ 1637 ਦਾ ਹੈ, ਅਤੇ ਇਹ ਰਾਵੀ ਨਦੀ ਦੇ ਕੰਢੇ, ਪਾਕਿਸਤਾਨ ਦੇ ਲਾਹੌਰ ਸ਼ਹਿਰ ਦੇ ਨੇੜੇ ਸ਼ਾਹਦਰਾ ਬਾਗ ਵਿੱਚ ਸਥਿਤ ਹੈ। ਇਹ ਸਾਈਟ ਇਸਦੇ ਅੰਦਰੂਨੀ ਪੱਖ ਲਈ ਮਸ਼ਹੂਰ ਹੈ ਜੋ ਕਿ ਫ੍ਰੈਸਕੋ ਅਤੇ ਸੰਗਮਰਮਰ ਨਾਲ ਸਜਾਇਆ ਹੋਇਆ ਹੈ, ਅਤੇ ਇਸਦੇ ਬਾਹਰਲੇ ਹਿੱਸੇ ਨੂੰ ਪ੍ਰਚੀਨਕਾਰੀ ਨਾਲ ਸਜਾਇਆ ਗਿਆ ਹੈ। ਮਕਬਰਾ, ਨਾਲ ਲੱਗਦੇ ਅਕਬਰੀ ਸਰਾਏ ਅਤੇ ਆਸਿਫ਼ ਖ਼ਾਨ ਦੇ ਮਕਬਰੇ ਸਹਿਤ ਇਸ ਵੇਲ਼ੇ ਇਹ ਯੂਨੈਸਕੋ ਦੀ ਵਿਸ਼ਵ ਵਿਰਾਸਤ ਦਰਜੇ ਦੀ ਅਸਥਾਈ ਸੂਚੀ ਵਿੱਚ ਸ਼ਾਮਲ ਇੱਕ ਸਮੂਹ ਦਾ ਹਿੱਸਾ ਹੈ।